
MARIJAMPOLĖS SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS


2026 m. birželio 9 d. Nr. K-346


Posėdis įvyko - 2026 m. gegužės 26 d., 16.00 val.
Posėdžio pirmininkas – Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė.
Posėdžio sekretorė – Agnė Gedžienė, Marijampolės savivaldybės administracijos investicijų ir verslo skatinimo skyriaus vyriausioji specialistė.
Posėdyje dalyvavo: Renata Ašipauskienė, VšĮ Socialinės integracijos centro „Mes kartu“ direktorė, Irma Kavaliauskienė, Marijampolės I grupės negaliųjų draugijos pirmininkė, Alvydas Kirkliauskas, Marijampolės savivaldybės tarybos narys, Jolita Žukelienė, Marijampolės savivaldybės administracijos Socialinių paslaugų skyriaus vedėja, Žaneta Stankevičienė, Marijampolės apskrities moters veiklos centro pirmininkė, Aistė Rutkauskienė, Viešosios įstaigos Visuomenės ir verslo plėtros instituto projektų vadovė, Lina Sarpalienė, Marijampolės savivaldybės tarybos narė, Valdas Pileckas, Marijampolės savivaldybės tarybos narys.
Kiti dalyviai: Inga Žitkutė, Labdaros ir paramos fondo „Maisto bankas“ atstovė.



DARBOTVARKĖ:
1. Dėl darbotvarkės tvirtinimo.
2. Dėl Marijampolės savivaldybės nevyriausybinių organizacijų tarybos 2025 m. veiklos ataskaitos tvirtinimo.
3. Dėl Marijampolės savivaldybės nevyriausybinių organizacijų tarybos 2026 m. veiklos plano tvirtinimo.
4. Kiti einamieji klausimai.

1. SVARSTYTA. Darbotvarkės tvirtinimas.
D. Juodžiukynienė pristatė 2026 m. gegužės 26 d. Marijampolės savivaldybės nevyriausybinių organizacijų posėdžio darbotvarkę. Pasiteiravo, ar yra pasiūlymų ir/ar pastabų dėl darbotvarkės.
Pastabų ir/ar pasiūlymų dėl veiklos ataskaitos gauta nebuvo.
L. Sarpalienė paprašė NVO tarybos narių aktyviau dalyvauti renginiuose, susijusiuose su NVO.
D. Juodžiukynienė pasiūlė patvirtinti Marijampolės savivaldybės nevyriausybinių organizacijų 2026 m. gegužės 26 d. posėdžio darbotvarkę.
NUTARTA. Patvirtinti Marijampolės savivaldybės nevyriausybinių organizacijų 2026 m. gegužės 26 d. posėdžio darbotvarkę.
BALSAVO: „UŽ“ – 10; „PRIEŠ“ – 0; „SUSLAIKĖ“ – 0; „NUSIŠALINO“ – 0.

2. SVARSTYTA. Marijampolės savivaldybės nevyriausybinių organizacijų tarybos 2025 m. veiklos ataskaitos tvirtinimo.
[bookmark: _Hlk152684086]D. Juodžiukynienė pristatė Marijampolės savivaldybės nevyriausybinių organizacijų tarybos 2025 m. veiklos ataskaitą, kurios projektas tarybos nariams buvo pateiktas el. paštu. Pasiteiravo, ar yra pasiūlymų ir/ar pastabų dėl Marijampolės savivaldybės nevyriausybinių organizacijų tarybos 2025 m. veiklos ataskaitos. Pasiūlymų ir/ar pastabų nebuvo. Pasiūlė patvirtinti Marijampolės savivaldybės nevyriausybinių organizacijų tarybos 2025 m. veiklos ataskaitą
NUTARTA. Patvirtinti Marijampolės savivaldybės nevyriausybinių organizacijų tarybos 2025 m. veiklos ataskaitą
BALSAVO. „UŽ“ – 10; „PRIEŠ“ – 0; „SUSLAIKĖ“ – 0; „NUSIŠALINO“ – 0.

3. SVARSTYTA. Marijampolės savivaldybės nevyriausybinių organizacijų tarybos 2025 m. veiklos plano tvirtinimas.
A. Gedžienė pristatė Marijampolės savivaldybės nevyriausybinių organizacijų tarybos 2026 m. veiklos planą, kurio projektas tarybos nariams buvo pateiktas el. paštu. Pasiteiravo, ar yra pasiūlymų ir/ar pastabų dėl Marijampolės savivaldybės nevyriausybinių organizacijų tarybos 2026 m. veiklos plano.
Vyko diskusija dėl veiklos plano tikslinimo. Bendru sutarimu nutarta patikslinti veiklos planą:
· patikslinti priemonės Nr. 1.1.1 „Organizuoti NVO tarybos, Savivaldybės institucijų ir NVO atstovų susitikimus ir/ar diskusijas“ įgyvendinimo kriterijaus skaičių, vietoj numatytų 1-2 susitikimų ir/ar diskusijų, numatyti 1 susitikimą ir/ar diskusiją;
· išbraukti iš 2026 m. veiklos plano siūlomą priemonę Nr. 1.1.2 „Teikti rekomendacijas Savivaldybei dėl efektyvesnio bendradarbiavimo su NVO“;
· išbraukti iš 2026 m. veiklos plano siūlomą priemonę Nr. 1.2.1 „Teikti pasiūlymus Savivaldybės institucijoms ir įstaigoms dėl NVO stiprinimo priemonių“;
· patikslinti siūlomos priemonės Nr. 1.2.2. „Analizuoti NVO poreikius ir inicijuoti jų veiklos skatinimo priemones“ numerį, vietoj 1.2.2. numatyti 1.2.1. Veiklos plane priemonės įgyvendinimo kriterijumi nurodyti – 1 analizė ir/ar skatinimo priemonė;
· patikslinti siūlomos priemonės Nr. 1.2.3. „Organizuoti forumus, konferencijas, mokymus ir/ar gerosios praktikos pasidalijimo renginius NVO atstovams“ numerį, vietoj 1.2.3. numatyti 1.2.2. Veiklos plane priemonės įgyvendinimo kriterijumi nurodyti – 1 renginys;
· patikslinti siūlomos priemonės Nr. 1.2.4. „Skatinti NVO įsitraukimą į Savivaldybės programas, projektus ir viešųjų paslaugų teikimą“ pavadinimą - „Dalintis informacija su NVO apie programas, projektus ir viešųjų paslaugų teikimą“, ir numerį - 1.2.3;
· patikslinti priemonės Nr. 1.3.1. „Dalyvauti rengiant teisės aktų projektus, susijusius su NVO plėtra ir veikla Savivaldybėje“ pavadinimą - „Dalyvauti teisėkūros procesuose, susijusiuose su NVO plėtra ir veikla“. Veiklos plane priemonės įgyvendinimo kriterijumi nurodyti – 1-2 konferencijos ir/ar pasitarimai;
· išbraukti iš 2026 m. veiklos plano siūlomą priemonę Nr. 1.3.2 „Teikti rekomendacijas dėl NVO finansavimo, partnerystės ir veiklos sąlygų gerinimo“;
· išbraukti iš 2026 m. veiklos plano siūlomą priemonę Nr. 1.4.3 „Parengti Marijampolės savivaldybės NVO tarybos 2025 metų veiklos ataskaitą“ ir priemonę Nr. 1.4.4 „Parengti Marijampolės savivaldybės NVO tarybos 2026 metų veiklos planą“;
· papildyti 2026 m. veiklos planą nauja priemone „Organizuoti ir dalyvauti susitikimuose, renginiuose su kitų savivaldybių NVO tarybomis, dalintis gerąja patirtimi“. Priemonės numeris – 1.4.3. Priemonės įgyvendinimo kriterijumi nurodyti – 1 susitikimas ir/ar renginys.
NUTARTA. Patvirtinti Marijampolės savivaldybės nevyriausybinių organizacijų tarybos 2026 m. veiklos planą su patikslinimais (pridedama).
BALSAVO. „UŽ“ – 10; „PRIEŠ“ – 0; „SUSLAIKĖ“ – 0; „NUSIŠALINO“ – 0.

4. SVARSTYTA. Kiti einamieji klausimai.
Aneta Šlekytė-Kaminienė nuotoliniu būdu pristatė mokymus, skirtus partnerystės skatinimui tarp NVO, savivaldos valdomų organizacijų ir vietos verslo atstovų. Pasidalino mokymų rezultatais ir gerąja patirtimi kitose savivaldybėse. Pristatė mokymų finansavimo galimybes. 
NUTARTA: Sprendimas nebuvo priimtas
BALSAVO. Šiuo klausimu balsuota nebuvo.

PRIDEDAMA:
1. NVO tarybos 2026 m. gegužės 26 d. posėdžio dalyvių sąrašas, 1 lapas.
2. Marijampolės savivaldybės nevyriausybinių organizacijų tarybos 2025 m. veiklos ataskaita, 2 lapai.
3. Marijampolės savivaldybės nevyriausybinių organizacijų tarybos 2026 m. veiklos planas, 2 lapai.


Tarybos pirmininkė	Daiva Juodžiukynienė


Tarybos sekretorė	Agnė Gedžienė
